ΕΛΛΗΝΙΚΗ ΔΗΜΟΚΡΑΤΙΑ

ΥΠΟΥΡΓΕΙΟ ΠΑΙΔΕΙΑΣ ΠΟΛΙΤΙΣΜΟΥ & ΘΡΗΣΚΕΥΜΑΤΩΝ

ΠΕΡΙΦΕΡΕΙΑΚΗ ΔΙΕΥΘΥΝΣΗ

ΠΡΩΤ/ΘΜΙΑΣ & ΔΕΥΤ/ΘΜΙΑΣ ΕΚΠ/ΣΗΣ

ΚΕΝΤΡΙΚΗΣ ΜΑΚΕΔΟΝΙΑΣ

ΔΙΕΥΘΥΝΣΗ ΔΕΥΤΕΡΟΒΑΘΜΙΑΣ ΕΚΠ/ΣΗΣ

ΔΥΤΙΚΗΣ ΘΕΣΣΑΛΟΝΙΚΗΣ

1ο Γυμνάσιο Εύοσμου

Ταχ. Δ/νση: 28ης Οκτωβρίου 2,Εύοσμος

Ταχ. Κώδ. : 56224

Τηλέφωνο : 2310 764026

Πληροφορίες:Καράκαρης Πασχάλης

**Πρόσκληση εκδήλωσης ενδιαφέροντος - κατάθεση οικονομικής προσφοράς για 3ήμερη οδική εκδρομή για Αλεξανδρούπολη-Ανδριανούπολη.**

**Το 1ο Γυμνάσιο Εύοσμου προσκαλεί** Γραφεία Γενικού Τουρισμού, με

ειδικό σήμα και άδεια λειτουργίας από τον ΕΟΤ σε ισχύ, να καταθέσουν στο

σχολείο, κατά το χρονικό διάστημα από 02 Φεβρουαρίου 2015 έως και 06 Φεβρουαρίου 2015 και ώρα 12:00, κλειστές προσφορές σχετικά με την πραγματοποίηση πολυήμερης εκδρομής στο πλαίσιο Πολιτιστικού Προγράμματος.

**Το πρόγραμμα της εκδρομής επιθυμούμε να είναι ως εξής:**

**1η μέρα**: Στις 7 αναχώρηση από το σχολείο, στάση στο μοναστήρι Αγίου Νικολάου στην Ξάνθη που είναι μετόχι της μονής Βατοπεδίου του Α. Όρους, κατευθυνόμαστε στη Μάκρη της Αλεξανδρούπολης επίσκεψη στη σπηλιά του Κύκλωπα, άφιξη στη Αλεξανδρούπολη τακτοποίηση στο ξενοδοχείο. Απόγευμα επίσκεψη σε πολ. Συλλόγους φαγητό βόλτα στη πόλη.

**2η μέρα**: Πρωινό, αναχώρηση από το ξενοδοχείο επίσκεψη στο δάσος Δαδιάς ή στο μουσείο μεταξιού στο Σουφλί, μέσω των συνόρων άφιξη στην Αδριανούπολη, επίσκεψη στο τζαμί Selimiye, επίσκεψη στην αγορά Αλή Πασά και στη κλειστή αγορά, φαγητό ,επιστροφή από το Κάραγατς που ήταν τα παλιά σύνορα του κράτους μας πριν τη μικρασιατική καταστροφή, άφιξη στο ξενοδοχείο δείπνο.

3η μέρα: Πρωινό αναχώρηση για Θεσσαλονίκη επίσκεψη στην Καβάλα φαγητό και επιστροφή στο σχολείο μας.

**Χρονική διάρκεια:** Τρείς (03) ημέρες δύο (2) διανυχτερεύσεις / Αναχώρηση 1 Απριλίου 2015, επιστροφή 3 Απριλίου 2015.

**Αριθμός μετακινούμενων:** Σαράντα **(40) με απόκλιση +5 ή -5** μαθητές και πέντε (**5)** συνοδοί καθηγητές. **Τρόπος μετακίνησης:** Παρακαλούμε να καταθέσετε προσφορές για μετάβαση και επιστροφή οδικώς.

**Για τη σύνταξη της προσφοράς να ληφθούν υπόψη τα εξής:**

* ξενοδοχεία διαμονής να είναι τουλάχιστον 4\*, με προτίμηση στο κέντρο της πόλης, να αναφέρεται το όνομα και η κατηγορία τους και να παρέχουν ημιδιατροφή.
* Τα δωμάτια για τους μαθητές να είναι το πολύ τρίκλινα (χωρίς ράντσο).
* Το λεωφορείο που θα χρησιμοποιηθεί να πληρεί τις προδιαγραφές ασφαλούς μετακίνησης των μαθητών σύμφωνα με την κείμενη σχετική νομοθεσία και να μην είναι διώροφο.
* Να διατίθεται έμπειρος και επίσημος ξεναγός και έμπειρος αρχηγός-συνοδός του ταξιδιωτικού γραφείου.
* Να παρέχετε Ασφάλιση Ευθύνης Διοργανωτή, σύμφωνα με την κείμενη νομοθεσία.
* Να δοθεί η τελική συνολική τιμή του ταξιδιού και η τιμή κατ’ άτομο στην οποία θα περιλαμβάνονται ο Φ.Π.Α. και όλοι οι απαιτούμενοι κατά περίπτωση φόροι.
* Η κατάθεση της προσφοράς θα πρέπει να συνοδεύεται απαραίτητα και με υπεύθυνη δήλωση ότι το ταξιδιωτικό γραφείο διαθέτει ειδικό σήμα λειτουργίας, το οποίο βρίσκεται σε ισχύ.
* 2 διανυκτερεύσεις στην Αλεξανδρούπολη σε ξενοδοχείο 4 αστέρων, με προτίμηση στο κέντρο της πόλης, με ημιδιατροφή και μια ημερήσια εκδρομή για Ανδριανούπολη.
* Nα αναφέρεται ένα πλήρες προτεινόμενο πρόγραμμα στο οποίο και να συμπεριλαμβάνονται όλοι οι επισκέψιμοι τόποι και χώροι, αλλά και οι γενικότεροι όροι της εκδρομής αναλυτικά, καθώς και οι προτάσεις του πρακτορείου για θεάματα με τις τρέχουσες (κατά προσέγγιση) τιμές συμμετοχής σε αυτά έτσι ώστε, αν χρειαστεί και είναι εφικτό, να συμπεριληφθούν στο ιδιωτικό συμφωνητικό που θα υπογραφθεί με το ταξιδιωτικό πρακτορείο που θα επιλεγεί.

**Ο Διευθυντής**

**Καράκαρης Πασχάλης**